open-index/open-wikipedia-markdown huggingface dataset:
Lotynų bažnyčia (organizacija)

**Lotynų bažnyčia** – Romos Katalikų Bažnyčios (Katalikų Bažnyčios) dalis. Ji apibūdinama kaip savarankiška dalinė bažnyčia (). Daline bažnyčia, tai yra vyskupija (ar eparchija) laikoma krikščionių bendruomenė, tikėjimu ir sakramentais suvienyta su konsekruotu apaštalų įpėdiniu – savo vyskupu. Yra įvairios kitos katalikiškos dalinės bažnyčios, pvz. Ukrainos graikų apeigų katalikų bažnyčia, Sirų–Malabaro bažnyčia. Viena nuo kitos jos skiriasi savo liturgija (ceremonijos, drabužiai, giesmės, kalba), atsidavimo tikėjimui tradicijomis, teologija, kanonų teise, dvasininkais, tačiau visos jos išpažįsta tą patį katalikų tikėjimą ir vienybę su Romos vyskupu, popiežiumi.

## Vakarų ir Rytų katalikų bažnyčios

Lotynų bažnyčia iš jų yra didžiausia, pagal tikinčiųjų skaičių didesnė už visas kitas kartu sudėjus. Jos ištakos – Vakarų Europoje ir Šiaurės Afrikoje, t. y. teritorijoje, kurioje kadaise išsilavinę žmonės suprato lotynų kalbą ir ją vartojo. Dar ši bažnyčia pavadinama Vakarų bažnyčia. Visos kitos autonominės dalinės bažnyčios, kurių iš viso yra 23, kūrėsi toliau į rytus, todėl žinomos bendru pavadinimu – Rytų katalikų bažnyčios. Kadangi dabar žmonės lengvai keliauja ir įsikuria įvairiose šalyse, tai ir šios bažnyčios iš Rytų yra pasklidę po pasaulį. Visuotinę Katalikų bažnyčią sudaro lotynų apeigų bažnyčios ir Rytų katalikų bažnyčios, išpažįstančios rytų liturgines apeigas. Praktikoje tai pasireiškia taip, kad tos bažnyčios, bendradarbiaudamos su popiežiumi ir visiškai priimdamos katalikiškąją doktriną, turi savąją hierarchinę struktūrą ir savą kanoninę teisę.

Plačiausiai paplitusios lotynų bažnyčioje apeigų formos: Romos, Ambraziejaus (Milano), mosarabų (ispanų), Bragos (portugalų), kartuzianų, karmelitų, dominikonų (vienuolių ordinų) ir kt. Rytų katalikų bažnyčiose praktikuojamos Aleksandrijos, Antiochijos (arba Vakarų Sirijos), Armėnijos, Bizantijos ir chaldėjų (arba Rytų Sirijos)  apeigos.

Lotynų bažnyčios kunigams privalomas celibatas, tuo tarpu Rytų bažnyčiose kunigu gali būti įšventintas vedęs vyras. Lotynų bažnyčios vyskupus tvirtina popiežius Romos kurijos teikimu, o Rytų bažnyčiose sinodai išsirenka vyskupus savo teritorijoje, o popiežius tik formaliai patvirtina atsiųsdamas pritarimo laišką. Popiežius gali ir vetuoti tokius sprendimus, bet taip nutinka labai retai. Mažesnių Rytų bažnyčių vyskupai patvirtinami popiežiaus kaip ir lotynų bažnyčiose, tik Romos kurijos Rytų bažnyčių kongregacijos siūlymu.

## Šaltiniai

## Nuorodos

* Kardinolas Sandri. Katalikų Bažnyčia nesutampa su lotynų apeigų Bažnyčia
Haičio herbas

**Haičio herbas** – oficialus Haičio valstybės simbolis. Herbas buvo pirmą kartą sukurtas 1807 m., o tapo dabartiniu 1986 m.

Jame vaizduojamos šešios puoštos šalies vėliavos, pastatytos po tris palmei iš dešinės ir kairės pusėse. Ant pievelės padėti būgnai, ilgi ginklai ir laivų inkarai. Virš palmės yra Frigų kepurė, ji simbolizuoja laisvę.
Šaltakraujiškai žudantis žvėris

**Šaltakraujiškai žudantis žvėris** () – 1971 m. Italijoje sukurtas siaubo trileris, priskiriamas „slasher“ žanrui.

## Turinys

Filmo veiksmo vieta – daktaro Kelerio vadovaujama atoki sanatorija, kurioje gydomos pasiturinčios moterys, turinčios psichologinių ar psichikos problemų. Šioje įstaigoje pasirodo kirviu ginkluotas žudikas maniakas, pradedantis čia esančių moterų medžioklę.

## Pagrindiniai aktoriai
: *Aktorius – vaidmuo*
* Klaus Kinski – daktaras Keleris
* Margaret Lee – Šeril
* Rosalba Neri – Ana
* Jane Garret – Mara
* John Karlssen – profesorius Ostermanas
* Gioia Desideri – Ruta 
* Monica Strebel
Ledi Frankenštein

**Ledi Frankenštein** () – 1971 m. Italijoje sukurtas siaubo filmas.

## Turinys

Baronas Frankenšteinas kartu su pagalbininku daktaru Čarlzu Maršalu, anksčiau eksperimentavę su gyvūnų kūnais bei organų transplantavimu, nusprendžia, kad atėjo laikas eksperimentui ir su žmogaus kūnu. Barono duktė Tania, baigusi medicinos studijas, atvyksta į tėvo rūmus ir tampa naujojo eksperimento liudininke. Baronas su Maršalu pasinaudoja nusikaltėlio, kuriam išvakarėse įvykdoma mirties bausmė, kūnu, tačiau naujai prikeltas padaras nužudo baroną ir pasišalina iš rūmų. Netrukus apylinkėse pasklinda gandas apie didžiule jėga pasižymintį monstrą, žudantį kiekvieną, kuris pasitaiko jo kelyje.
Tania ir Maršalas nori jį sustabdyti ir tam nusprendžia sukurti dar vieną monstrą, kuri būtų ne tik stiprus, bet ir sumanus. Tam, jų nuomone, idealiai tiktų fiziškai stipraus, tačiau protiškai atsilikusio tarno Tomo kūnas ir paties Maršalo smegenys...

## Pagrindiniai aktoriai
: *Aktorius – vaidmuo*
* Sara Bay – Tania Frankenštein
* Joseph Cotten – baronas Frankenšteinas
* Paul Muller – daktaras Čarlzas Maršalas
* Peter Whiteman – monstras
* Marino Mase – Tomas 
* Ada Pomeroy – fermerio žmona
Trys broliai

**Trys broliai** () – 1981 m. sukurtas filmas, nominuotas Oskarui geriausio užsienio filmo kategorijoje ir dalyvavęs Kanų kino festivalio konkursinėje programoje. Juostos pagrindas yra rusų rašytojo Andrejaus Platonovo apsakymas „Trečiasis sūnus“, tik veiksmo vieta iš Rusijos kaimo perkelta į 7-ojo dešimtmečio Italiją.

## Pagrindiniai aktoriai
: *Aktorius – vaidmuo*
* Philippe Noiret – Rafaelis Guerana
* Michele Placido – Nikola Guerana
* Vittorio Mezzogiorno – Roko Guerana / jaunasis Donato
* Andrea Ferreol – Rafaelio žmona
* Maddalena Crippa – Džiovana
* Simonetta Stefanelli – jauno Donato žmona

## Turinys

Nedideliame Pietų Italijos miestelyje miršta pagyvenusi moteris ir šios vyras išsiunčia apie tai žinią vaikams. Netrukus atvyksta visi trys broliai – teisėjas, mokytojas ir darbininkas, - senokai nebuvę namuose ir nesimatę vienas su kitu. Kiekvienas jų turi savų rūpesčių ir gyvena savo pasaulyje, dažnai neturėdami laiko stabtelėti, apsidairyti ir įvertinti, kad iš tiesų žmogui svarbiausia ne jo pasiekimai ir užimama padėtis, o šeima, artimieji ir gimtieji namai...

## Apdovanojimai ir nominacijos
Gundytojos (filmas)

**Gundytojos** () – 1973 m. sukurta drama pagal Ercole Patti novelę „Graziella“. Pagrindinės herojės dukters vaidmuo filme iš pradžių buvo numatytas aktorei Ornella Muti, tačiau vėliau prodiuseriai ir režisierius nusprendė, kad ši pernelyg patraukli ir atidavė jį Jenny Tamburi.

## Pagrindiniai aktoriai
: *Aktorius – vaidmuo*
* Lisa Gastoni – Katerina
* Maurice Ronet – Džiuzepė
* Jenny Tamburi – Graciela
* Pino Caruso – Alfredo
* Barbara Marzano – Rosina
* Graziella Galvani

## Turinys

Po daugelio metų Džiuzepė sugrįžta į Kataniją, kur vėl atsinaujina jo ryšys su buvusia meiluže Katerina. Pastaroji turi 15-metę dukterį Gracielą, kuri taip pat susidomi grįžusiu motinos draugu. Po kurio laiko tarp merginos ir Džiuzepės taip pat užsimezga intymus ryšys, apie kurį netrunka sužinoti ir motina...
Mėlyni džinsai (filmas)

**Mėlyni džinsai** () – 1975 m. Italijoje sukurta drama.

## Pagrindiniai aktoriai
: *Aktorius – vaidmuo*
* Gloria Guida – Danielė Anzelmi
* Paolo Carlini – daktaras Karlas Anzelmis
* Annie Carol Edel – Marisa 
* Mario Pisu – Mario
* Gianluigi Chirizzi – Seržas

## Turinys

Danielė – jauna prostitutė, dėl mūvimų trumpų šortų turinti pravardę „Mėlyni džinsai“. Eilinį kartą jai įkliuvus policijai, mergina pareiškia esanti nesantuokinė žymaus restauratoriaus Karlo Anzelmio duktė. Nors pastarasis tai neigia, patikima Danielos  žodžiais ir ji persikelia į jo namus, kuriuose Anzelmis gyvena kartu su meiluže Marisa. Lengvabūdė mergina netrunka sujaukti Karlo ir jo draugės gyvenimą, tačiau reikalai dar labiau paaštrėja, kuomet pasirodo Danielos draugas Seržas, su kuriuo ji yra sukurpusi planą atsikratyti Karlu, paveldint šio turimą turtą...
Ragana (1973 filmas)

**Ragana** () – 1973 m. sukurtas siaubo filmas pagal tuo laiku populiarių Europoje komiksų seriją „Valentina“.

## Turinys

Mados fotografė Valentina keistomis aplinkybėmis susipažįsta su pagyvenusia moterimi, prisistatančia kaip Baba Yaga (liet. Ragana). Vėliau apsilankiusi jos namuose, moteris paliečia Valentinos fotoaparatą – ir visi žmonės, kuriuos ši vėliau nufotografuoja, miršta. Be to, ji padovanoja keistą lėlę, kuri kiekvieną dieną darosi vis labiau panaši į žmogų, kol galiausiai atgyja. Ilgainiui Valentina tampa visiškai priklausoma nuo paslaptingosios moters, kontroliuojančios ją per dovanotąją lėlę, ir vienintelis, galintis padėti jai ištrūkti iš šių pinklių yra artimas draugas Arno...

## Pagrindiniai aktoriai
: *Aktorius – vaidmuo*
* Carroll Baker – Ragana (Baba Yaga)
* George Eastman – Arno
* Isabelle De Funes – Valentina
* Ely Galleani – Anetė, lėlė
* Daniela Balzaretti – Romina
* Sergio Masieri – Sandro
* Angela Covello – Toni
* Carla Mancini
Vaidmuo

**Vaidmuo** – aktoriaus ar kito atlikėjo vaidinamas personažas spektakliuose teatre, kine, cirke, operoje, balete ir pan. Atlieka konkretų režisieriaus iškeltą tikslą, įkūnija pasirodyme reikalingą vaizdinį.

## Kūryba
Aktoriai dažniausiai susipažinę su vaidmens kūrimo būdais (teatrinėmis mokyklomis). Pagal Konstantiną Stanislavskį (Stanislavskio sistema), vaidmens kūrimas yra nuolatinis aktoriaus pasirengimas ir darbas su savimi, paremtas kūryba ir išgyvenimais. Bertoldas Brechtas Stanislavskio teorijas laikė mistinėmis, žavėjosi Pekino opera bei kinų aktorių gebėjimu sukurti atstumą tarp savęs ir kuriamo personažo. Pagal B. Brechtą, tekstas ir gestas, šokis ir žodis veikia kartu. Svarbus prancūzų teatro pedagogas Charles Dullin labiausiai vertino improvizacinius sugebėjimus, kūrybinį aistringumą, nuoširdumą. Vsevolodas Mejerholdas pripažino ne vidinius (dvasinius, psichologinius) kūrybinius impulsus, o kūno mechanikos dėsnių išmanymą bei precizišką kūno ir balso valdymo techniką. Juozas Miltinis buvo griežtas, despotiškas, reikalavo iš vaidmenų atlikėjų visiško atsidavimo, pasišventimo.

Ruošdamasis vaidinti, aktorius aiškinasi vaidmens aspektus – personažo biografiją, jo santykius su kitais veikėjais, atskirų scenų ir pagrindinį pjesės įvykį ir pan. Vystant personažą svarbi režisieriaus vizija, idėjos ir jomis paremti nurodymai. Režisuojant preciziškai, kūryboje lieka erdvės aktoriaus spontaniškumui, improvizacijai.

Be režisieriaus ir kolegų įtakos, dar yra aktoriaus ir publikos santykis. Aktoriaus asmenybė yra svarbus kūrybinis veiksnys. Gilindamiesi į pjesę, vedami kūrybinių ieškojimų, santykio su režisieriumi ir kolegomis, aktoriai siekia sukurti vaidmens struktūrą, suvokti literatūrinį personažą. Scenoje kūrėjai nesijaučia esantys savimi, įsijaučia į vaidmenį, tačiau po vaidinimo nelieka su personažu, „sugrįžta" į savąją asmenybę.

## Literatūra
* Seymour Fisher, Rhoda L. Fisher. „Pretend the World Is Funny and Forever: A Psychological Analysis of Comedians, Clowns, and Actors“. ISBN 0-89859-073-6

## Nuorodos
* Viktorija Bružaitė. Aktorius vs. vaidmuo (''literaturairmenas.lt'')
Juodoji kobra (filmas)

**Juodoji kobra** () – 1976 m. Italijoje sukurta erotinė drama.

## Pagrindiniai aktoriai
: *Aktorius – vaidmuo*
* Jack Palance – Judas
* Laura Gemser – Eva
* Gabriele Tinti – Žiulis
* Michele Starck – Geris
* Ziggy Zanger – Kendė

## Turinys

Judas – pasiturintis vienišas vyriškis, gyvenantis Honkonge ir tiesiog apsėstas gyvačių manijos bei auginantis jas savo bute. Kartą jo brolis Žiulis nusiveda Judą į naktinį klubą, kuriame šis išvysta azijietę moterį, nuogą šokančią su pitonu. Susižavėjęs Judas nusamdo merginą (Evą) pasirūpinti jo „augintiniais“, kol jis pats bus išvykęs verslo reikalais, tačiau ši netrukus supranta pakliuvusi į mirtinus spąstus...
Ely Galleani

**Elė Galiani** (, g. 1953 m. balandžio 24 d. Alasijus) – buvusi Italijos kino aktorė, dar žinoma pseudonimais *Justine Gall* ir *Ely Gall*.

## Biografija
Elė gimė Alasijuje, Ligūrijoje, italų grafo ir lietuvių kilmės lenkės motinos šeimoje. Kine ji debiutavo 1970 m. nedideliu vaidmeniu juostoje „Quella piccola differenza“. Per savo karjerą, trukusią iki 1978 m., Elė suvaidino 26 filmuose.

Jos pusseserė Halina Zalewska, taip pat aktorė, kuri, sulaukusi 36, 1976 m. žuvo gaisro metu.

Elė buvo ištekėjusi už italo kino režisieriaus Carlo Vanzina, tačiau vėliau išsiskyrė.

## Dalinė filmografija
* 1970 m. – „Penkios lėlės rugpjūčio mėnuliui“ ….. Izabelė
* 1971 m. – „Italijos liaudies vardu“ ….. Silvana
* 1971 m. – „Driežas moters odoje“ ….. Džoana
* 1973 m. – „Policija laikosi įstatymų“ ….. Čika
* 1973 m. – „Ragana“ ….. Anetė
* 1973 m. – „Tai aš“ ….. tranzuotoja
* 1976 m. – „Gimęs pragarui“ ….. Pem
* 1976 m. – „Po lapais“ ….. Lela
* 1976 m. – „Emanuelė Bankoke“ ….. Frensė
* 1978 m. – „Emanuelė ir prekyba baltosiomis vergėmis“ ….. Siuzana

## Šaltiniai

## Nuorodos

* IMDb profilis
The Desired Effect

**The Desired Effect** – antrasis studijinis amerikiečių atlikėjo bei grupės „The Killers“ lyderio Brandon Flowers albumas, išleistas 2015 m. gegužės 15 d. Albumas susilaukė teigiamų kritikų įvertinimų ir debiutavo pirmojoje Jungtinės Karalystės albumų reitingo vietoje, tapdamas šeštuoju Flowers albumu, pasiekusiu pirmąją vietą šioje šalyje (įskaitant „The Killers“ įrašųs) .

## Dainų sąrašas

## Išnašos
Meno kūrinys

**Kūrinys** – estetinis fizinis objektas ar meno darbas. Kūriniais gali būti vadinami tokių sričių kaip literatūra, muzika, dailė, tapyba, architektūra, kinas ir kt. darbai. Vizualiniuose menuose kūriniu vadinamas bet koks dvimatis ar trimatis objektas, kuris sukurtas profesionalo arba atlieka pagrindines estetikos funkcijas.

Kūriniai taip pat yra vieni pagrindinių objektų autorių teisių srityje, nes juos sukuria pats teisių turėtojas.

Kūriniais vadinami tokie darbai:
* Vizualinio meno darbai, tokie kaip paveikslai ar skulptūros;
* Objektai, kurių dizainas specializuojasi estetikos srityje, pavyzdžiui papuošalai;
* Objektai, turintys ne tik estetinę, bet ir funkcinę paskirtį – interjero dizaino ir liaudies meno darbai;
* Objektas, pirmiausia sukurtas kitai funkcijai, religinei ar ne estetinei paskirčiai, kuris vėliau buvo pripažintas meno kūriniu;
* Filmai, fotografijos, vizualinės kompiuterio programos (kaip animacijos ir vaizdo žaidimai);
* Instaliacinio ir konceptualaus meno darbai.

Mažiau populiarūs meno kūriniai ar taip rečiau vadinami:
* Architektūros ir gamtovaizdžio darbai;
* Gyvai atliekamų performansų produktai – teatras, baletas, opera, muzikos koncertas ir kiti pasirodymų darbai.

## Šaltiniai
Europos lėkščiasvydžio federacija

**Europos lėkščiasvydžio (ultimeito) federacija** (trump. **EUF**) – pagrindinė organizacija, kuruojanti Europos lėkščiasvydžio (ultimeito) asociacijas. Būdama dalis Europos skraidančiojo disko federacijos (EFDF) ir Pasaulinės skraidančiojo disko federacijos (WFDF), EUF koordinuoja savo veiksmus su šiomis organizacijomis ir vysto ultimeito sporto šaką Europoje, skleisdama žinią apie sportą ir žaidimo dvasią. EUF koordinuoja ultimeito asociacijas Europoje ir palaiko vietines bendruomenes tose šalyse, kur nėra nacionalinės organizacijos. EUF Europos komandoms organizuoja turnyrus, vysto edukacines programas, įvairius kursus ir palaiko jų veiklas. Tarybos nariai yra išrenkami dvejiems metams. Paskutiniai rinkimai vyko 2014&nbsp;m. spalio mėnesį.

## Istorija
EUF buvo pradėta kurti 2007 m. iš poreikio sujungti ir vienyti Europos ultimeito asociacijas. Federacijos tikslas buvo įkurti federaciją, galinčią kelti Europos ultimeito lygį bei populiarinti ultimeitą Europoje. EUF įkurta 2009 metais. Per keletą metų EUF išaugo į didelę bendruomenę. Federacija ir toliau lieka ištikima žaidimo dvasios vertybėms išlaikyti sparčiai augančioje ir besivystančioje Europos ultimeito asociacijų tarpe.

## Artėjantys sankcionuoti renginiai
Europos ultimeito federacijos organizuojami Europos ultimeito čempionatai.

2019&nbsp;m. EUMC Europos meistrų ir didmeistrių Ultimeito čempionatas
Madridas, Ispanija, 2019&nbsp;m. spalio 17–spalio 20 d.

## EUF čempionatų rezultatai
Europos ultimeito, Europos jaunimo, Europos klubų, Europos ištęstasis, ir Europos atvirojo ultimeito čempionatų rezultatai 

### Europos ultimeito čempionatas (EUC)

### Europos jaunimo ultimeito čempionatas (EYUC)

### Europos ultimeito klubų čempionato finalai (EUCF ir xEUCF)

### Atvirasis Europos ultimeito jaunimo klubų čempionatas (OEUYC)

## Šaltiniai

## Nuorodos
* Oficiali Europos ultimetio federacijos svetainė (anglų k.)
Scenos baimė (filmas)

**Scenos baimė** () – 1987 m. Italijoje sukurtas slasher žanro siaubo filmas.

## Pagrindiniai aktoriai
: *Aktorius – vaidmuo*
* Barbara Cupisti – Alicija
* David Brandon – Piteris
* Mary Sellers – Lorelis
* Robert Gligorov – Denis
* Jo Ann Smith – Sibilė
* Giovanni Lombardo Radice – Bretas

## Turinys

Teatro trupė repetuoja miuziklo sceną, kurioje nužudoma prostitutė. Režisierius Piteris itin nepatenkintas šį vaidmenį atliekančia aktore Alicija, kuri teisinasi kojos skausmu ir su drauge nusprendžia važiuoti į netoliese esančią ligoninę. Atvykusios merginos pamato, kad tai įstaiga psichikos ligoniams, tačiau vienas gydytojas suteikia Alicijai pagalbą ir merginos grįžta į teatrą. Jos nepastebi, kad į mašiną įsmunka dar vienas žmogus, kuris netrukus po grįžimo lauke nužudo Alicijos draugę. Iškviečiama policija, kuri apžiūri įvykio vietą. Kadangi spektaklio premjera numatyta po keleto dienų, o lauke siaučia liūtis, režisierius nusprendžia tęsti repeticiją. Policija palieka lauke budintį ekipažą, tačiau netrukus paaiškėja, kad žudikas pasislėpė teatre ir turi vienintelį raktą nuo durų...
Velniop! (filmas)

**Velniop!** () – 1996 m. Olandijoje sukurta drama, pasakojanti apie jaunimo pasilinksminimus Amsterdamo klubuose, narkotikus ir klubinę šokių muziką. Filmo pavadinimas paimtas iš Roterdamo hardkoro grupės „De Euromasters“ dainos „Alles naar de Klote“.

## Pagrindiniai aktoriai
: *Aktorius – vaidmuo*
* Fem van der Elzen – Žaklina
* Tygo Gernandt – Martinas
* Thom Hoffman – DJ Kaubojus
* Hugo Metsers – JP
* Mike Libanon – Vinstonas

## Turinys

Žaklina – jauna mergina, kartu su vaikinu įsikūrusi Amsterdame. Kol šis guli ant sofos, rūko žolę ir žiūri futbolą, ji susiranda pardavėjos darbą. Norėdama uždirbti daugiau pinigų, ji sutinka pardavinėti narkotikus, tačiau netrukus įsiskolina, nusprendusi gautus pinigus ne grąžinti tiekėjui, o paskolinti draugėms, svajojančioms apie muzikinę karjerą...
Gyvenimo ir nusikaltimo istorijos

**Gyvenimo ir nusikaltimo istorijos** () – 1975 m. Italijoje sukurta drama apie paauglių įtraukimą į prostitucijos tinklą. Filme pasakojama kelių merginų istorija, kurios įvairiomis aplinkybėmis tapo prostitutėmis: skatinamos smalsumo, norėdamos užsidirbti, padėti savo vaikinui ar tiesiog priverstos savo artimųjų.

## Pagrindiniai aktoriai
* Cinzia Mambretti
* Cristina Moranzoni
* Annarita Grapputo
* Anna Curti
* Daniela Grassini
* Lidia Di Corato
* Nicola Del Buono
Auksinė

**Auksinė** – spalva, geltonos atspalvis, atitinkantis aukso blizgesį. Kompiuteryje ši spalva nėra tiksliai atvaizduojama dėl techninių apribojimų.

Auksinė spalva plačiai naudojama heraldikoje – ja atvaizduojama saulė, liūtai, aukso dirbiniai, puošmenos, plaukai. Ši spalva laikoma dieviška, su ja siejamos tos pačios savybės, kaip ir su pačiu auksu (prabanga, kilnumas, aukščiausia kokybė, dvasios liepsna, švytėjimas). Aukso spalva reikšminga religijoje, pvz., tai yra dharmos rato spalva budizme, hinduizme *hari* (dalyje kontekstų verčiama kaip „auksinė“) yra dieviška spalva (su ją ypač siejamas Krišna).
Sesuo Emanuelė

**Sesuo Emanuelė** () – 1977 m. Italijoje sukurtas erotinis filmas, vienas iš serijos „Juodoji Emanuelė“, kuriame pagrindinį vaidmenį atliko aktorė Laura Gemser.

## Pagrindiniai aktoriai
: *Aktorius – vaidmuo*
* Laura Gemser – Emanuelė
* Monica Zanchi – Monika
* Gabriele Tinti – Rene
* Vinja Locatelli – Ana
* Pia Velsi – sesuo Sesilija
* Patrizia Sacchi – vienuolyno vyresnioji
* Dirce Funari – Monikos pamotė

## turinys

Norėdama atsikratyti savo nuodėmingos praeities ir išpirkti kaltes, Emanuelė tampa vienuole. Į tą patį vienuolyną atvyksta Monika, laisvamanė turtingo barono duktė, kuri ne tik dalinasi prisiminimais apie savo seksualinę patirtį, bet ir toliau ieško pažinčių su vyrais, provokuodama Emanuelę ir kitas seseris...
Pagiežingas amžius

**Pagiežingas amžius** () – 1975 m. Italijoje sukurta drama.

## Pagrindiniai aktoriai
: *Aktorius – vaidmuo*
* Nino Castelnuovo – Napoleonas
* Gloria Guida – Paola
* Anita Sanders – Paolos motina
* Andrea Aureli – Adolfo 
* Mimo Palmara – žvejys 

## Turinys

Nusivylęs savo santuokiniu gyvenimu ir norėdamas pakeisti aplinką, Napoleonas vasarai įsidarbina sodininku. Vykdamas į vietą, autobuse jis susipažįsta su dailia mergina Paola, kuri atvirai mėgina jį suvilioti. Paaiškėja, kad būtent pas jos motiną Napoleonas ir atvyko dirbti. Tarp jo ir motinos netrunka užsimegzti simpatija, tačiau Paola taip pat nelinkusi nusileisti konkurencijoje dėl naujojo pažįstamo...
Parčevas

**Parčevas** () – miestas rytų Lenkijoje, Liublino vaivadijoje; apskrities centras. Miestas yra istoriniame Mažosios Lenkijos krašte, 60 km į šiaurę nuo Liublino, 70 km į pietus nuo Biala Podlaskos, prie Pivonijos upelio. Yra neogotikinė Šv. Jono Krikštytojo mažoji bazilika ir kolegija, medinė varpinė (1675 m.), XIX a. sinagoga.

## Istorija

Parčevas šaltiniuose minimas nuo XII a. Valdant karaliui Jogailai, jam suteiktos Magdeburgo teisės (1401 m.). Miestas augo prie svarbaus kelio tarp Krokuvos ir Vilniaus. Pagal 1413 m. Horodlės uniją, Parčeve vykdavo tarybų suvažiavimai. ATR laikais miestas buvo aptvertas gynybine tvora su trimis vartais, buvo karališkoji pilis, veikė turgus, dvi pirtys, keturi malūnai ir alaus daryklos, 3 katalikų bažnyčios, cerkvė, sinagoga, ligoninė, mokykla. Tačiau 1500 ir 1544 m. Parčevą nuniokojo totoriai, o 1655 m. sudegino švedai. Po to miesto reikšmė sumenko.


Parczew Poland Synagogue 2006 1.jpg|Sinagoga
Parczew Bazylika Mniejsza.JPG|Bazilika
A 108 Dzwonnica przy kościele par. p.w. św. Jana (drewn., XVII-XVIII) ul. Kościelna 55 miasto Parczew.jpg|Varpinė
Michalas Siedleckis

**Michalas Siedleckis** (; 1873 m. rugsėjo 8 d., Krokuva – 1940 m. rugsėjo 11 d., Zaksenhauzeno koncentracijos stovykla) – Lenkijos zoologas, dailininko Pranciškaus Siedleckio (*Franciszek Siedlecki*) brolis, geologo Stanislovo Siedleckio (*Stanisław Siedlecki*) tėvas.

## Biografija
Gimė Krokuvoje, kur 1891 metais baigė gimnaziją. 1891–1895 metais studijavo zoologiją Jogailos universitete, po to tobulinosi žinias Berlyne ir Paryžiuje. 1895 metais gavo filosofijos daktaro laipsnį. Nuo 1899 metų zoologijos docentas, nuo 1904 metų Jogailos universiteto ekstraordinarinis profesorius.  

1919–1921 metais buvo Stepono Batoro universiteto Vilniuje profesoriumi ir rektoriumi. 1921 metais grįžo į Jogailos universitetą. 

Vokiečių Lenkijos okupacijos metu 1939 metų lapkričio 6 dieną gestapo buvo areštuotas ir įkalintas koncentracijos stovykloje, Zaksenchauzene, kur 1940 metų sausio 11 dieną mirė nuo plaučių uždegimo.

Palaidotas Rakovicko kapinėse, Krokuvoje.

## Darbai
* *O budowie leukocytów oraz o podziale ich jąder u jaszczurów* (1896)
* *Cycle evolutif de la Caryotropha mesnilii, coccidie novelle des Polymnies* (1902)
* *Spostrzeżenia nad budową i rozwojem Spirochaetae pallida Schaud.* (1906)
* *Badania doświadczalne nad kiłą: morfologia krętka białego* (1907)
* *O przemianie materii wśród morza* (1907)
* *Jawa. Przyroda i sztuka* (1913)
* *Głębiny* (1916)
* *Skarby wód. Obrazy z nadmorskich krain* (1923)
* *Na rafach koralowych* (1926)
* *Opowieści malajskie* (1926)
* *Ekonomiczne wykorzystywanie wybrzeża w zakresie rybołówstwa morskiego* (1927)
* *Naukowe podstawy racjonalnej gospodarki rybackiej na morzu* (1929)
* *Niewyzyskane walory morza* (1930)
* *Wielorybnictwo i ochrona wielorybów* (1931)
* *Sprawa międzynarodowej ochrony ptaków* (1933)
* *Ryby morskie częściej poławiane na Bałtyku i północnym Atlantyku* (1938)
* *Na drodze życia i myśli* (1966)
## Pastabos

## Nuorodos
* Siedlecki Michał Marian
Ringaudas

**Ringaudas** (arba ***Rimgaudas***) – mitinis lietuvių kunigaikštis, pasak Palemono legendos – Mindaugo tėvas. Apie Mindaugo tėvus iš 13-14 amžių istorinių šaltinių nėra nieko žinoma, todėl istorija apie Ringaudą laikoma mitologine, kaip ir visa legenda apie Palemoną.

Ringaudas pirmąsyk minimas 1515 m. Lietuvos antrajame metraštyje (kaip *Рингольд*). Ten rašoma, kad jo tėvu buvęs Algimantas (taip pat istoriškai nepatvirtintas). Teigiama, kad po pergalės prieš mongolus Nemuno pakrantėje ties Mohilna, Ringaudas grįžęs į Naugarduką. Jis turėjęs tris sūnus – vienam iš jų, Vaišelgai, palikęs valdyti Naugarduką. Tiesa, istoriškai Vaišelga buvo Mindaugo sūnus, todėl Bychovco kronikoje šis netikslumas pataisytas. Pasakojimą apie Ringaudą išgarsino Motiejus Strijkovskis.

## Šaltiniai
Diastolė

**Diastolė** – širdies ciklo dalis, kurios metu širdies raumuo atsipalaiduoja ir prisipildo kraujo. Po diastolės seka sistolė.

Diastolės eiga:
* Skilveliai atsipalaiduoja.
* Spaudimas skilveliuose krinta ir tampa žemesnis negu arterijose.
* Dėl aukšto spaudimo arterijose kraujas priverčia pusmėnulinius vožtuvus užsidaryti ir kraujas negali grįžti atgal į skilvelius.
* Per diastolę visi širdies raumenys atsipalaiduoja.
* Kraujas iš tuščiosios venos ir plaučių venų patenka į prieširdžius.
* Širdies darbo ciklas prasideda iš naujo.
Kiaksaras

**Kiaksaras** (, ) – Medijos karalius, valdęs 625–585 m. pr. m. e. Pasak Herodoto, jo senelis buvęs Diokas, medų dinastijos pradininkas. Kiaskaro tėvo Fraorto valdymo metais (653 m. pr. m. e.) Mediją buvo užėmę skitai.

625 m. pr. m. e. Kiaskaras per puotą išžudė skitų vadus ir susigrąžino valdžią. Jam valdant pertvarkyta kariuomenė – sudaryti atskiri lankininkų, ietininkų ir raitelių daliniai. Valdovas tęsė karą su Asirija: 614 m. pr. m. e. medai užėmė jos provinciją Arapą, sugriovė Ašūrą, 612 m. – sostinę Nineviją. 605 m. Kiaksaras su sąjungininku, Naujosios Babilonijos karaliumi Nabopolasaru, nukariavo ir pasidalijo Asiriją. Išleido savo dukterį Amitę už Nabuchodonosoro II. 590–585 m. kariavo su Lidija. Karo metu užėmė šiaurės Mesopotamiją, Armėniją ir Mažąją Aziją iki Halio upės (prie jos 585 m. pr. m. e. gegužės 28 d. vyko svarbus Halio mūšis).

Netrukus po mūšio Kiaksaras mirė, sostą paveldėjo jo sūnus Astiagas. Kurdai Kiaksarą laiko savo protėviu.

## Šaltiniai
Romanas Arlauskas

**Romanas Arlauskas** (g. 1917 m. birželio 11 d. Kaune – 2009 m. rugsėjo 22 d. Adelaidėje, Australija) – Lietuvos ir Australijos šachmatininkas.

## Biografija
1936 m. dalyvavo šachmatų olimpiadoje. 1944 m. pasitraukė į Vokietiją, 1948 m. emigravo į Australiją. 1949 m. tapo pietų Australijos čempionu. 

Žaidė ir korespondenciniais šachmatais. 1965 m. tapo tarptautiniu korespondencinių šachmatų didmeistriu. 1965 m. užėmė 3 vietą IV Pasaulio korespondencinių šachmatų čempionate. 

## Nuorodos

* Statistika (anglų k.)

## Šaltiniai
Jūros lygis

**Jūros lygis** – judriojo pasaulinio vandenyno paviršiaus padėtis, laikoma sausumos aukščio matavimų (altitudės) atskaitos tašku bei jūrų gelmės matavimų atskaitos tašku. Ši padėtis yra nulemta traukos dėsnio, Žemės sukimosi momento, temperatūros, potvynių ir atoslūgių bei kitų faktorių. Jūros lygis yra nepastovus dydis – jis kinta veikiamas vėjo krypties, temperatūros, garuojamumo, vandens prietakos. Pačiame pasauliniame vandenyne tuo pat metu jūros lygis taip pat nėra visiškai vienodas – ~1 m amplitudėje jis svyruoja dėl potvynių ir atoslūgių (dėl jų kai kuriose pakrantėse amplitudė viršija 10 m), vandens cirkuliacijos, atmosferinių reiškinių.

Matuojant altitudę, naudojama sutartinė jūros lygio atžyma, kuri įvairiose valstybėse kiek skirtinga. Lietuvoje nuo carinės Rusijos laikų (1840 m.) naudojama atžyma yra Kronštato mieste (šalia Sankt Peterburgo) esantis jūrmatis, kuris vadinasi „Kronštato futštokas“ (). Kitos svarbios atžymos yra Amsterdame, Alikantėje, Marselyje ir kt. (visuotinių atžymų nėra dėl skirtingų litosferos plokščių padėčių).

Dėl XX a. antrojoje pusėje prasidėjusio visuotinio klimato atšilimo ir jo sukelto ledynų tirpsmo bei vandens plėtros pasaulinio vandenyno lygis kyla (~2,6–2,9 mm/m., skaičiuojant nuo 1993 m.) ir grasina užlieti žemas salas ir pakrančių plotus.
Joseph Kagan

**Juozapas Kaganas** (1915 m. birželio 6 d. Vilniuje – 1995 m. sausio 17 d. Londone, Jungtinė Karalystė) – Lietuvos žydų kilmės Jungtinės Karalystės verslininkas, Gannex tekstilės gamyklos įkūrėjas.

## Biografija
Gimė 1915 m. birželio 6 d. Vilniuje. 1934 m. išvyko mokytis į Lidso universitetą. Baigęs mokslus grįžo į Kauną. Naciams okupavus Lietuvą buvo uždarytas į Kauno getą, kur vedė Margaritą Štromaitę. Gete įsikūrė slėptuvę, kurioje padedami lietuvio Vytauto Rinkevičiaus išgyveno Holokaustą. Po karo su žmona pabėgo į Bukareštą iš kur išvyko į Jungtinę Karalystę ir apsigyveno Hadersfilde. 1951 m. įkūrė *Gannex* tekstilės įmonę, gaminusią vandeniui nepralaidžius rūbus. 1956 m. jo lietpalčiai išpopuliarėjo kai juos 1956 m. pradėjo nešioti Jungtinės Karalystės ministras pirmininkas Harold Wilson. J. Kaganas tapo multimilijonieriumi bei vienu iš įtakingiausių JK tekstilės industrijos žmonių. 1970 m. jam suteiktas riterio titulas, tačiau 1980 m. gruodžio 12 d. Paryžiuje suimtas už vengimą mokėti mokesčius. Nubaustas £375,000 svarų bauda ir 10 mėnesių kalėjimo bei atimtas riterio titulas. Mirė 1995 m. sausio 17 d. Londone. 

## Nuorodos

* Biografija (ang.)
Chosrovas I

**Chosrovas I** arba ***Chosrovas Anuširvanas*** ( – „Chosrovas Nemirtingoji Siela“; 496–579 m.) – Sasanidų dinastijai priklausęs Persijos karalius (531–579 m.).

Gimė Ardestane, buvo trečiasis karaliaus Kavado I sūnus. Su juo dalyvavo malšinant mazdakitų, kovojusių už žemakasčių teises, judėjimą. Mirus Kavadui, Chosrovas tapo tėvo įpėdiniu ir buvo remiamas zoroastrų žynių. Tuo tarpu jo brolis Kavus palaikė mazdakitus. Chosrovas įveikė sukilėlius ir pasiuntė myriop Kavų bei mazdakitų įkvėpėją Mazdaką. 531 m. mazdakitai su Chosrovo broliais sudarė sąmokslą prieš valdovą – tai sužinojęs Chosrovas I nužudė visus savo brolius ir jų atžalas. 532 m. sudarė taiką su Bizantijos imperatoriumi Justinianu.

Tiesa, 540 m. Chosrovas I taiką su Bizantiją nutraukė ir su ja kariavo 540–562 m. ir nuo 572 m. Be to, 570 m. surengė žygį į pietus ir nukariavo Jemeną, tuo metu valdytą Etiopijos (Aksumo imperijos). Valdant Chosrovui I Sasanidų imperija pasiekė didžiausią galybę.

Vykdydamas mokesčių reformą žemės savininkus apmokestino pastoviu ir diferencijuotu žemės mokesčiu (pagal žemės rūšį, sklypo dydį, derlingumą, drėkinimo būdus), įvedė pagalvės mokestį. Sukūrė reguliariąją kariuomenę. Karinėmis, administracinėmis ir kt. reformomis stiprino centrinę valdžią. Organizavo drėkinamųjų kanalų, tiltų, kelių, gynybinių sienų statybą.

Chosrovas I laikomas karaliumi–išminčiumi. Jis rėmė mokslo, filosofijos sklaidą, buvo meno mecenatas. Jam valdant įkurta Gondišapūro akademija, kur įsikūrė iš Bizantijos pabėgę neoplatonikai ir nestoriečiai, iš Indijos perimti šachmatai, išversta „Pančatantra“ (Kalila ir Dimina), atlikta daug kitų vertimų iš sanskrito, graikų, sirų kalbų. Chosrovas I laikomas vienu didingiausių persų valdovų, daug jo valdymo meno laimėjimų perėmė vėlesni musulmonų valdovai.

## Šaltiniai
Derlius

**Derlius** – kultūrinių augalų subrandinti vaisiai ar kita žmogui vertinga dalis; jų kiekis, branda. Derliumi gali būti vaisiai (pvz., obuoliai, uogos, grūdai), šakniagumbiai, šakniaviaisiai, stiebagumbiai (bulvės, burokai), kitos daržovių maistingosios dalys (kopūstų gūžės, špinatų lapai), techninių, pašarinių ir kitų kultūrinių augalų vertingosios dalys (žolė, žiedai, šaknys, pluoštas, aliejus ir kt.). Augalo savybė nešti gerą derlių vadinama derlingumu. Šis įvairiopai skatinamas suteikiant augalui kuo geresnes augimo sąlygas (tręšimas, ravėjimas, laistymas, purenimas, kenkėjų naikinimas) bei pagerinant paties augalo savybes (selekcija, genėjimas ir kt.).

Žemdirbiškose visuomenėse derliaus gausai ir sėkmei užtikrinti skiriama daug įvairių apeigų, tikint magine galia tarp atliekamų veiksmų ir derėjimo (pvz., Rasų šventės sąryšis su vaisingumu), su tuo susiję daug draudimų. Svarbi tokios visuomenės gyvenimo dalis yra derliaus nuėmimas. Lietuvoje svarbiausi derliaus nuėmimai yra rugiapjūtė, šienapjūtė, bulviakasis, linarautė. Vidutinių platumų kraštuose derliaus nuėmimas vyksta vasaros antroje pusėje–rudens pradžioje (nors dalis augalų duoda derlių dar pavasarį).

Lietuvių religijoje gero derliaus visų pirma prašoma deivės Žemynos – žemės, kurioje bręsta visi augalai, taip pat Perkūno, kurio siunčiamas lietus, kaip tikima, vaisina žemę. Su derliumi glaudžiai susijusi skalsos sąvoka – gausa, perteklius, vaisingumo perviršis.
Mineral del Montė

**Mineral del Montė** (), dar vadinamas ***Real del Monte*** arba ***El Realiu*** – miestelis centrinėje Meksikoje, Hidalgo valstijoje, 12 km nuo Pačukos, kalnuotoje vietovėje (Pačukos Sieroje). Kasamas sidabras, švinas, cinkas, varis, auksas, kadmis. Apylinkėse auginami kukurūzai, miežiai, veisiamos avys. Vystomas turizmas.

Miestelyje išlaikyta senoji kolonijinė architektūra – XVII a. barokinė Šv. Mergelės Marijos Ėmimo Dangun bažnyčia, XVIII a. pranciškonų Verakruso koplyčia, Selontlos koplyčia, XIX a. britų kapinės, keletas paminklų, XIX a. gyvenamieji ir visuomeniniai pastatai, buvusios kasyklos. Veikia keletas muziejų.

## Istorija

Ikikolonijiniais laikais šioje vietoje buvo otomių gyvenvietė *Maghots’i*. Kalnakasyba pradėta vystyti XVIII a., bet suklestėjo Meksikai atgavus nepriklausomybę, kuomet čia atvyko daug britų darbininkų. 1824 m. įkurta kalnakasybos bendrovė, atgabenta technika. Čia atvyko ~3500 britų, daugiausia kornų.


Casa en Real del Monte, Hidalgo, México, 2013-10-10, DD 03.JPG|Miestelio architektūra
Plaza Principal, Real del Monte, Hidalgo, México, 2013-10-10, DD 02.JPG|Centrinė aikštė
Iglesia Real del Monte, Hgo..JPG|Bažnyčia
Mina de Acosta, Real del Monte, Hidalgo, México, 2013-10-10, DD 07.JPG|Akostos kasykla–muziejus


## Šaltiniai
Chosrovas II

**Chosrovas II** arba ***Chosrovas Parvizas*** ( – „Chosrovas Pergalingasis“; ~570–628 m.) – Sasanidų dinastijai priklausęs Persijos karalius, valdęs 591–628 m.

Chosrovas II buvo Chosrovo I vaikaitis ir Hormizdo IV sūnus. 590 m. dėdėms nužudžius jo tėvą karalių Hormizdą IV jis pabėgo į Bizantiją. Ten jis užmezgė draugiškus ryšius su imperatoriumi Mauricijumi ir jo remiamas 591 m. sumušė Persijos karaliumi pasiskelbusio Bahramo IV Čubino kariuomenę. Užėmęs sostą, Chosrovas II nutraukė ilgalaikius karus su Bizantija ir taikos sutartimi perleido jai dalį Užkaukazės, grąžino kai kurias anksčiau užimtas valdas. Jis taip pat nužudė savo dėdę Vindujihą dėl Hormizdo IV žmogžudystės, dėl to kitas dėdė Vistamas surengė sukilimą. Jį Chosrovui II pavyko numalšinti. 602 m. Bizantijos imperatorių Mauricijų nužudė Fokas, todėl Chosrovas II atnaujino karą su Bizantiją. Jis užėmė jos valdytą Siriją, Palestiną, Egiptą ir kitus kraštus. Atrėmė baltųjų hunų antpuolius iš šiaurės rytų. 627–628 m. persų užimtas žemes Azijoje ir Egipte atsiėmė Bizantijos imperatorius Heraklėjas. Be to, 627 m. į Iraną įsiveržė chazarai. Tuo pasinaudojęs Heraklėjas surengė žygį į sostinę Ktesifoną ir ją užėmė. Chosrovo II sūnus Kavadas II sukilo prieš tėvą, įsakė nužudyti jį ir savo brolius. Perėmęs valdžią sudarė taiką su Bizantija. Chosrovas II buvo paskutinis iš didžiųjų Persijos valdovų. Po jo mirties prasidėjo suirutė, o 633 m. į Persiją įsiveržė musulmonai.

Chosrovas II buvo mokslininkų, poetų, juvelyrų, skulptorių globėjas. Ypač jis domėjosi muzika (jo laikotarpiu kūrė žymūs muzikai – Barbadas, Bamšadas, Sarkašas, Nagisa). Nors buvo zoroastras, valdovas buvo atviras krikščionybei, jo žmona Širin buvo krikščionė. Pasakojama, kad Chosrovui II laišką su raginimu atsiversti į islamą nusiuntė pranašas Mohametas, bet karalius tą laišką suplėšė.

XI a. persų poetas Nizamas Gandžavis sukūrė žymią romantinę poemą „Chosrovas ir Širin“, kurios pagrindiniai veikėjai yra karalius Chosrovas II ir jo sirų mylimoji Širin.

## Šaltiniai
Bareljefas

**Bareljefas** ( „žemas iškilumas“) – skulptūrinio reljefo pobūdis, kai plastinis vaizdas iškilęs virš fono plokštumos mažiau negu per pusę savo apimties (gilesnis vadinamas horeljefu). Plačiai taikomas skulptūroje, taikomosios dekoratyvinės dailės dirbiniuose, medaliuose, monetose; dažna architektūrinio dekoro priemonė.

Bareljefų užuomazgos yra dar neolite ant akmenų išskaptuoti petroglifai. Ypač paplito Antikoje, senovės Rytuose (bareljefais puošti šventyklų frontonai, frizai, triumfo arkos, kolonos. Vėliau bareljefų naudojimas suklestėjo Renesanso architektūroje ir dailėje; ypač gausiai taikytas baroko interjerų puošyboje. Lietuvoje bareljefas pradėtas naudoti nuo XV a. (vienas pirmųjų pavyzdžių – Vilniaus herbas).

## Šaltiniai
Strabonas

**Strabonas** (; g. ~64–63 m. pr. m. e. – m. 24 m.) – senovės graikų geografas, istorikas, filosofas. Žymus savo veikalu *[[Geographica]]*, kuriame aprašė visą tuo metu graikams žinomą pasaulį.

Kilęs iš Amasėjos, Ponte (dab. Turkija). Nuo pat vaikystės daug keliavo: lankėsi Egipte, Kuše, iki pat Etiopijos pietuose, į vakarus buvo nukeliavęs iki Toskanos, apkeliavo Mažąją Aziją, Artimuosius Rytus, gyveno Romoje. Keliones lengvino tai, kad didelės teritorijos buvo atsidūrusios Romos imperijos valdžioje, be to, imperijai plečiantis, gausėjo medžiagos apie tolimus kraštus. Nisoje mokėsi retorikos, Romoje – filosofijos (pas Ksenarchą ir Atenodorą), gramatikos (pas Tiranioną). Filosofijoje laikėsi stoicizmo.

~20 m. pr. m. e. Strabonas parašė istorinį veikalą *Historica hypomnemata*, tačiau iki šių laikų jis neišliko. Vėliau pradėjo rašyti *Geographica*, kurios pirmas leidimas pasirodė 7 m. pr. m. e., o paskutinis – ne anksčiau nei 23 m. Originalai nėra išlikę, bet pasiekė šiuos laikus per Bizantijos, o vėliau viduramžių Europos rankraščius. Be įvairių kraštų aprašymo, šiame veikale Strabonas taip pat gvildena svarbius geografijos, geologijos klausimus – vulkanizmą, jūros lygio kitimą, fosilijų susidarymą ir kt.
Palenkės Radzynis

**Palénkės Rãdzynis**  () – miestas rytų Lenkijoje, Liublino vaivadijoje, 60 km į šiaurę nuo Liublino. Apskrities centras. Yra geležinkelio stotis. Stovi XVI a. renesansinė Šv. Trejybės bažnyčia, XVIII a. vid. Potockių rūmai (sugriauti 1915 ir 1944 m., vėliau atstatyti).

## Istorija

Radzynis įsikūrė Mažosios Lenkijos krašte, netoli sienų su LDK ir Rusia. Miestelis pradėjo augti įkūrus ATR, o 1468 m. jam suteikta Magdeburgo teisė. 1690 m. karalius Jonas Sobieskis suteikė privilegijas. XVIII a. priklausė Potockių giminei. vėliau atiteko Austrijai, po to – Rusijai. XIX a. buvo Liublino gubernijos Radzynio apskrities centras.

XX a. tarpukariu buvo vaivadijos centras. 1930 m. miestą suniokojo gaisras.

## Šaltiniai
Jakub Wujek

**Jokūbas Vujekas** (; 1541 m., Vongrovecas, Lenkija – 1597 m. liepos 27 d., Krokuva) – Lenkijos katalikų dvasininkas, jėzuitas, Vilniaus universiteto rektorius, Biblijos į lenkų kalbą vertėjas, religinių tekstų autorius.

## Biografija

1562–1564 m. Vienoje studijavo filosofiją, matematiką ir graikų kalbą. 1565 m. įstojo į jėzuitų ordiną. Romoje studijavo teologiją (1565–1567 m.).

Nuo 1568 m. dėstė Pultuske, 1571–1578 m. jėzuitų kolegijos Poznanėje rektorius, po to kolegijos Vilniuje rektorius (1578–1579 m.), vėliau Klauzenburge (1579–1584 m.) ir Krokuvoje (1589–1592 m.).

Kūnas palaidotas Šv. Barboros katalikų bažnyčioje Krokuvoje.

## Literatūrinė veikla
Rašė pamokslus, išleistus rinkiniuose „Postilla Catholica tho iesth, Kazania nakożdą Niedzielę, y na kożde święto przez cały rok…“ (Krokuva, 1573), „Postilla mnieysza“ (Poznanė, 1579), kitus religinius kūrinius – „O Kosciele Pana Chrystusowym prawdziwym“ (Poznanė, 1580), „Apologia Tho iesth, Obrona Postylle Katholiczney…“, (Krokuva, 1584).

Vertė Bibliją („Nowy Testament“, Krokuva, 1593; 1594; „Psałterz Dawidow“, Krokuva, 1594; „Biblia“, Krokuva, 1599; „Ewangelie na niedziele y wszystkie święta które w kościele katholickim według Rzymskiego porządku przez cały rok czytaią“, Vilnius, 1643).

## Išnašos

## Literatūra
* Lietuvių dvasininkai kūrėjai. Kūriniai. Gyvenimai. Vilnius, 2000. P. 718.
John Milton

**Džonas Miltonas** (*[[Anglų kalba|angl.]] John Milton*,  1608 m. gruodžio 9 d. – 1674 m. lapkričio 8 d.) – anglų poetas ir intelektualas, kaip civilis tarnavęs Anglijos Respublikai, kurią pirma valdė Valstybės taryba, o vėliau – Oliveris Kromvelis (*Oliver Cromwell*). Jis labiausiai žinomas už sukurtą epinę poemą „Prarastas rojus“ (angl. *Paradise Lost*), kuri yra vadinama vienu geriausiu visų laikų literatūros kūriniu. Pasak anglų rašytojo Viljamo Heilio (*William Hayley*), Miltonas yra „vienas geriausių anglų autorių“. Jis taip pat laikomas „vienu ryškiausių rašytojų anglų literatūroje“, nors susilaukė nemažai kritikos dėl savo respublikoniškų pažiūrų.

## Biografija
Gimė 1608 m. Londone. Buvo turtingų tėvų vaikas. Jis labai gerai mokėsi ir 1632 m. baigęs Kembridžo universitetą gavo magistro laipsnį. Paskui savarankiškai gilinosi į istoriją ir antikinę literatūrą.
Miltonas norėjo būti poetu, bet tų laikų Anglijoje vyko revoliucija. Tribunolas, kurį Oliverio Kromvelio inicijuojamas įsteigė parlamentas, 1649 m. nuteisė karalių Karolį I (*Charles I*) mirties bausme. Kad šis nuosprendis teisingas, Miltonas įtikinėjo savo rašiniuose ir pasidarė Kromvelio valdžios gynėjas. Dar prieš tapdamas žymiu poetu, Miltonas išgarsėjo savo traktatais apie politiką ir moralę.

Kai buvo atkurta monarchija ir 1660 m. karūnuotas Karolis II (*Charles II*), Miltonas dėl savo ankstesnių ryšių su Kromveliu galėjo netekti gyvybės. Jis turėjo slapstytis ir mirties išvengė tik padedamas įtakingų draugų. Tačiau tai nenuslopino jo noro tyrinėti dvasinius dalykus.

## Išnašos
LSS

Santrumpa **LSS** gali reikšti:

* Lietuvos studentų sąjunga (LSS) – Lietuvos studentus vienijanti organizacija – nacionalinė, demokratinė, nepriklausoma ir nevyriausybinė organizacija, atstovaujanti Lietuvos studentų interesams, jungianti Lietuvos aukštųjų mokyklų studentų savivaldos organizacijas.
* Lietuvos skautų sąjunga – seniausia skautų organizacija Lietuvoje, įkurta 1930 m., nepolitinė, ne pelno siekianti, laisvanoriška jaunimo organizacija.
* Lietuvos sporto sąjunga (1919–1920 m.) – dabar Lietuvos fizinio lavinimosi sąjunga – pirmoji Lietuvos sporto organizacija, atlikusi didžiausią vaidmenį, kuriant ir formuojant Lietuvos sportą, Lietuvos šaulių sąjungos įkūrėja ir gausybės sporto šakų (krepšinio, futbolo, lengvosios atletikos, bokso, ledo ritulio, beisbolo ir kt.) pradininkė Lietuvoje.
Dustin the Turkey

**Dustin the Turkey** () – lėlė personažas, populiarus Airijoje. Pirmą kartą personažas pasirodė RTÉ televizijos laidoje „The Den“ 1989 m. gruodį.

Lėlė, kurią sukūrė Zigo ir Zago kūrėjai, didelio pripažinimo susilaukė vaikų laidoje „The Den“ ir ji yra išleidusi šešis albumus bei gausybę singlų.

2008 metais Dustinas kalakutas išrinktas Airijos atstovu 2008 m. „Eurovizijoje“, tačiau su kūriniu „Irelande Douze Pointe“ pusfinalyje užėmė 15 vietą ir į finalą nepateko. Euroviziniame kūrinyje yra minimi Bono ir Terry Wogan bei atsiprašoma už airių tradicinę šokių grupę „Riverdance“.

## Diskografija

### Singlai
* *The Christmas No. 1* (Zig and Zag su Dustin the Turkey)
* *Spanish Lady* (su Ronnie Drew ir The Saw Doctors)
* *Numb*
* *Rat Trap* (su Bob Geldof)
* *Christmas Tree*
* *Good Lookin' Woman* (su Joe Dolan)
* *Fairytale of New York* (su Dervla Kirwan)
* *32 Counties*
* *Christmas in Dublin*
* *Sweet Caroline*
* *Patricia the Stripper* (su Chris de Burgh)
* *True Christmas*
* *Fields of Athenry*
* * Harrell is a Lonely Dustin*
* *Irelande Douze Pointe*

### Albumai
* *Not Just a Pretty Face*
* *Dustin: Unplucked*
* *Faith of Our Feathers*
* *Poultry in Motion*
* *Dustin’s Greatest Hits*
* *Bling When You’re Minging*

## Nuorodos

* Daina ''Irelande Douze Pointe''

|-
Elektroninis dievas (2011 albumas)

**Elektroninis dievas** – 2011 m. lapkričio 11 d. pasirodęs Andriaus Mamontovo albumas. Pirmoji Lietuvos radijo stotyse paskleista daina – „Rudenio vėjas“.

## Albumo dainos
# Tiktai tavyje
# Tavo laikas baigsis
# Rudenio vėjas
# Elektroninis dievas
# Pasitrauk
# Ratilai
# Tyloje
# Krentantys lėktuvai
# Kalėdos
# Nebelauk
Patas Garetas ir Bilis Kidas

**Patas Garetas ir Bilis Kidas** () – 1973 m. režisieriaus Sam Peckinpah sukurtas vesternas. Filmui muziką parašė ir vieną pagrindinių vaidmenų atliko muzikantas Bob Dylan, išleidęs garso takelį kaip atskiru albumu.

Filmo kūrimas pasižymėjo nuolatiniais režisieriaus ir kino kompanijos nesutarimais. Galiausiai šie nušalino Peckinpahą nuo juostos montavimo ir vėliau ekranus išvydo jų redaguota versija.

Žurnalas „Empire“ sudarytame „The 500 Greatest Movies of All Time“ sąraše juostai skyrė 126 vietą.

## Pagrindiniai aktoriai
: *Aktorius – vaidmuo*
* James Coburn – Patas Garetas
* Kris Kristofferson – Bilis Kidas
* Bob Dylan – Elijas
* Jason Robards – Volesas
* Katy Jurado – misis Beiker
* Richard Jaeckel – šerifas Kipas MakKinlis
* Chill Wills – Lemielis
* Barry Sullivan – Čisumas 
Bilį Kidą vaidinusiam kantri muzikantui Krisui Kristoffersonui buvo 36, nors jo personažui iš tiesų tuo metu buvo 21. Filme nedidelius vaidmenis atliko ir jo žmona Rita Coolige bei visi jo grupės muzikantai. Kristoffersonas pakvietė Bobą Dylaną parašyti titulinę dainą ir Peckinpah, kuris iki tol nebuvo apie šį nieko girdėjęs, sutiko su pasiūlymu bei davė Dylanui vaidmenį. Tarp kitų dainų filme skamba ir „Knockin‘ On Heaven‘s Door“, viena žymiausių atlikėjo bei apskritai roko muzikos kompozicijų.

## Turinys

Kažkada Bilis Kidas ir Patas Garetas buvo draugai, abu atsidūrę už įstatymo ribų. Dabar Garetas iškėlė savo kandidatūrą į šerifus ir, susitikęs su Kidu, pasiūlo jam taikiai apleisti apylinkes per 5 dienas, priešingu atveju jis grįš šio suimti.

Praėjus nustatytam terminui, Garetas pasirodo su pagalbininkais ir po susišaudymu suima Kidą. Šis nugabenamas į Linkolną ir uždaromas į kalėjimą, iš kurio netrukus pasprunka ir prisijungia prie savo buvusios gaujos. Garetas taip pat surenka būrį pagalbininkų ir leidžiasi į buvusio kompaniono medžioklę...

## Apdovanojimai
* BAFTA Nominacija – perspektyviausias pagrindinio vaidmens atlikėjas (K. Kristofferson)
* BAFTA nominacija – geriausi muzika kino filmui (B. Dylan)
* Grammy nominacija – geriausia muzika kino filmui (B. Dylan)
Juodasis Turinas

**Juodasis Turinas** () – 1972 m. Italijoje sukurtas kriminalinis filmas.

## Turinys

Po to, kai futbolo rungtynių metu stadione nužudomas žmogus, policija suima ir apkaltina Rosario Rao – darbininką, anksčiau turėjusi konfliktų ir su teisėsauga, ir su nužudytuoju. Vyras atsiduria už grotų, o jo nepilnamečiai sūnūs Rafaelis ir Mino, padedami advokato Mankuzo, mėgina surinkti įrodymus ir rasti tikrąjį žudiką...

## Pagrindiniai aktoriai
: *Aktorius – vaidmuo*
* Bud Spencer – Rozario Rao
* Francoise Fabian – Liusija Rao
* Andrea Balestri – Rafaelis Rao
* Domenico Santoro – Mino Rao
* Marcel Bozzuffi – Frida
* Vittorio Duse – Kamarata
* Nicola Di Bari – Mankuzo
* Maria Baxa
* Carla Mancini
Naujokė (filmas)

**Naujokė** () – 1975 m. Italijoje sukurta komiška drama.

## Turinys

Jaunuolis Vitorijo atvyksta į provinciją aplankyti sunkiai sergančio dėdės, dono Ninio. Leisdamas laiką namuose, Vitorijo netrunka pasinerti į seksualinius nuotykius, tačiau labiausiai jį domina Marija – jauna vienuolė, slauganti dėdę...

## Pagrindiniai aktoriai
: *Aktorius – vaidmuo*
* Gloria Guida – Marija / sesuo Imakulata
* Gino Milli – Vitorino 
* Lionel Stander – Donas Ninis
* Femi Benussi – Nuciata
* Maria Pia Conte – Franka
Malonumas (filmas)

**Malonumas** () – 1985 m. Italijoje sukurta erotinė drama.

## Pagrindiniai aktoriai
: *Aktorius – vaidmuo*
* Andrea Guzon – Leonora / Ursula
* Gabriele Tinti – Gerardas
* Marco Mattioli – Edmundas
* Lilli Carati – Fiorela
* Laura Gemser – Haunani
* Dagmar Lassander – Roza

## Turinys

Praėjo metai po Gerardo žmonos mirties, tačiau vyras niekaip negali atsigauti ir vis dar daugybę laiko praleidžia klausydamas jos balso įrašo. Per jos mirties metines pas Gerardą atvyksta buvusios žmonos dukra Ursula, neįtikėtinai panaši į motiną. Netrukus mergina jį įsimyli ir nusprendžia tiesiogine prasme užimti savo motinos vietą...